বাহরাইনি রন্ধনশৈলী
বাহরাইনী রন্ধনশৈলী বাহরাইনে প্রচলিত খাদ্য ও পানীয়ের সমন্বয়ে গড়ে উঠেছে। বাহরাইনের রন্ধনশৈলীতে উল্লেখযোগ্য স্থানদখল করে আছে এরকম খাবারের মধ্যে আছে বিরিয়ানি, হারীস, খাবীসা, মাকবুস, মাহ্যোয়া, মাগলুবা, কৌজি এবং জালাবিয়া। কাহওয়াহ এদের জাতীয় পানীয়। বাহরাইন পারস্য উপসাগরের পশ্চিম তীরের একটি ছোট দ্বীপদেশ। বাহরাইনের রন্ধনশৈলী মূলত আরবীয়, পারস্যদেশীয়, ভারতীয়, বেলুচী, আফ্রিকীয়, দূরপ্রাচ্য এবং ইউরোপীয় খাবারের প্রভাবে প্রভাবিত। প্রাচীনকাল থেকে বাহরাইন একটি গুরুত্বপূর্ণ সমুদ্রবন্দর এবং বিভিন্ন জাতীর ব্যবসাকেন্দ্র হিসেবে কাজ করেছে।